open-index/open-wikipedia-markdown huggingface dataset:
পারধী

থাম্ব|বাহুল্য জীবনে অচেনা আঁধার,বাহিরে শুধু চাকাচিকের বাহাররহস্যের অন্তরালে।
**পারধী** ভারতের একটি হিন্দু উপজাতি। এই উপজাতির বেশিরভাগ লোক মহারাষ্ট্র এবং মধ্যপ্রদেশের কিছু অংশে বাস করেন তবে গুজরাট এবং অন্ধ্র প্রদেশেও এদের অল্প সংখ্যক বসতি দেখা যায়। পারধী শব্দটি মারাঠি (রাজ্য ভাষা) শব্দ **পারধ** থেকে এসেছে যার অর্থ শিকার। সংস্কৃত শব্দ ' *পাপর্ধি* ' যার অর্থ শিকার করা বা শিকার করা খেলা, তার সাথেও পারধী শব্দের সম্পর্ক আছে বলে ধারণা করা হয়। ভারতের কিছু অংশে পারধীরা *মেওয়ারেস নামে পরিচিত।* তাদের আরও বিভিন্ন নাম রয়েছে যেমন অ্যাডভিচিঞ্চার, ফাঁস পারধী, ফাঁসে পারধী, ল্যাঙ্গোলি পারধী, বাহেলিয়া বা বহেলিয়া, চিতা পারধী, শিকারি, তকঙ্কর, টাকিয়া পারধী ইত্যাদি। পারধী উপজাতি ভাঘরি পারধী এবং ফেজ পারধীর মতো দলে বিভক্ত।।এরা আবার পাল পারধী, গাভ পারধী, তকাঙ্কর, তকারির মতো উপগোষ্ঠীতে বিভক্ত। এদের মধ্যে ব্যাপকভাবে ব্যবহৃত উপাধিগুলির মধ্যে রয়েছে চৌহান (চভান), রাঠোড় এবং সোলাঙ্কে। 

## ইতিহাস
পারধীরা রাজপুতদের বংশধর। পারধীদের রাজপুত উতসের তথ্য নিশ্চিত করা যায় তাদের ব্যবহৃত রাজপুত বংশের নাম এবং তাদের ব্যবহৃত রাজস্থানী উপভাষা থেকে। তাদের নাম সাধারণত *'সিংহ* প্রত্যয় দিয়ে শেষ হয়। পারধীদের সাধারণ উপাধি কিছু আছে যেমন সালুনখে, রাঠোড়, সিন্দিয়া, চৌহান (চবন)। তারা পাওয়ার, শিন্দে এবং দাভাদে-এর মতো মারাঠা উপাধিও গ্রহণ করেছে। এই সম্প্রদায়ের উদ্ভব মূলত রাজস্থান থেকে। রাজস্থান থেকে তারা গুজরাট হয়ে মহারাষ্ট্র ও অন্যান্য রাজ্যে ছড়িয়ে পরেছে ও বসতি স্থাপন করেছেন।

## বিস্তার
১৯০১ সালের আদমশুমারি অনুসারে ভারতে পারধীদের মোট জনসংখ্যার ছিল ১২,২১৪ যার মধ্যে ৬,৩২০ জন পুরুষ এবং ৫,৮৯৪ জন মহিলা। একই সময়ে মধ্যপ্রদেশ রাজ্যে ভোপাল, রাইসেন এবং সেহোরে পারধী লোকেদের মোট জনসংখ্যা ছিল ১৮৩১ জন। সেই রাজ্যে বাহেলিয়া ও চিতারাও পারধীদের সাথে একই শ্রেনীভুক্ত ছিলেন। ১৯৮১ সালের আদমশুমারি অনুসারে তাদের মোট সংখ্যা দাড়ায় ৮,০৬৬। গুজরাটে ১৯৮১ সালের আদমশুমারি অনুসারে সেই রাজ্যে পারধী জনসংখ্যা ৮১৪ জন। মহারাষ্ট্রে পারধী জনসংখ্যা হল ৯৫,১১৫ জন (শুমারি তথ্য, ১৯৮১)। ২০০১ সালের আদমশুমারি অনুসারে মহারাষ্ট্রে পারধীদের মোট জনসংখ্যা দাড়ায় ১৫৯,৮৭৫ জন। তারা প্রধানত অমরাবতী (২০,৫৬৮) আকোলা (১৭,৫৭৮) বুলধানা (১৬,৪২৮) জলগাঁও (১৬,৮৪৯) ইয়াভাতমাল (৮,১২৯) ওসমানাবাদ (৯,৯৫৯), পুনে (৭,২৩০) এবং অন্যান্য জেলাগুলিতে ছড়িয়ে ছিটিয়ে বসবাস করছে। মুম্বাইয়ের পারধী জনসংখ্যার তথ্য আদমশুমারির নথিতে সঠিকভাবে পাওয়া যায় না।

## সংস্কৃতি
পারধীদের সংস্কৃতির সাথে রাজপুত সংস্কৃতির  খুব মিল। তাদের সংস্কৃতি গুজরাটি এবং রাজস্থানী সংস্কৃতির মিশ্রণ। তারা রাজপুত ও গুজরাতি রীতি অনুসরণে বিয়ের মিছিল রাখে। তারা হিন্দু ধর্মের শাক্ত প্রথা ও রীতিনীতির অনুসারী এবং রাজপুতদের মত তাদের কিছু কুলদেবী আছে। তারা মৌলি মাতা, কালিকা মাতা, সপ্তশ্রুঙ্গী মাতা, ভাদেখান মাতা এবং খোডিয়ার মাতাকে তাদের কুলদেবী হিসেবে পূজা করে। দশেরা তাদের একটি গুরুত্বপূর্ণ উৎসব। তারা কুলদেবীদের খুশি করার জন্য একটি ভেড়া বা ছাগল বলি দেয় যা পরে গ্রামবাসীদের মধ্যে বিতরণ করা হয়। প্রাচীনকাল থেকেই পশু বলি রাজপুত সংস্কৃতির একটি অবিচ্ছেদ্য অংশ। যাইহোক, রাজপুতদের তুলনায় পারধীদের পশু বলির পদ্ধতি ভিন্ন। রাজপুতরা বলির ঝাটকা পদ্ধতি ব্যবহার করে যখন পারধীরা হালাল পদ্ধতির মতো একটি পদ্ধতি ব্যবহার করে, যা সাধারণত মুসলমানদের সাথে যুক্ত।

## তথ্যসূত্র

বিষয়শ্রেণী:ভারতের বিমুক্ত জাতি
বিষয়শ্রেণী:মধ্যপ্রদেশের সামাজিক গোষ্ঠী
বিষয়শ্রেণী:ভারতের জাতিগোষ্ঠী
বিষয়শ্রেণী:অপর্যালোচিত অনুবাদসহ পাতা
কিসান জাতি

**কিষাণ** বা **কিসান** অথবা নাগেসিয়া হল ওড়িশা, পশ্চিমবঙ্গ এবং ঝাড়খণ্ডে বসবাসকারী একটি উপজাতি গোষ্ঠী। তারা ঐতিহ্যবাহী কৃষক এবং খাদ্য সংগ্রহকারী মানুষ। তারা কিষাণ ভাষায় কথা বলে। কিষাণ হল কুরুখের একটি উপভাষা যা ওড়িয়া এবং সম্বলপুরি ভাষার সাথে সম্পর্কিত। এই উপজাতির লোকেরা প্রধানত উত্তর-পশ্চিম ওড়িশা, সুন্দরগড়, ঝাড়সুগুদা এবং সম্বলপুর জেলায় বাস করে। জনগোষ্ঠীর অন্যান্য কিছু  অংশ পশ্চিমবঙ্গের মালদা জেলায় এবং পশ্চিম ঝাড়খণ্ডের লাতেহার ও গুমলা জেলায় বাস করে। কিসানদের মোট জনসংখ্যা ৪৬৭,২৮৮

## সংস্কৃতি
কিষাণ সম্প্রদায়ের অধিকাংশই এক বিবাহের প্রথা অনুসরণ করে, তবে এদের মধ্যে বহুবিবাহেরও প্রচলন আছে। সম্প্রদায়ে *প্রাপ্তবয়স্ক বিবাহ* রীতি অনুসরণ করা হয়। একই বংশের মধ্যে বিয়ে করাও নিষিদ্ধ, কারণ তাদের মধ্যে রক্তের সম্পর্ক রয়েছে। যাইহোক, যেহেতু এদের সমাজ পিতৃতান্ত্রিক, তাই মামার মেয়ের সাথে বিবাহের অনুমতি আছে। বিধবাদের পুনর্বিবাহ করার অনুমতি আছে।

কিষাণ মধ্য ও পূর্ব ভারতের উপজাতীয় গোষ্ঠীর মধ্যে প্রচলিত বিভিন্ন ধরনের বিবাহ প্রথাকে স্বীকৃতি দেয়; যেমন,  আলোচনার মাধ্যমে বিয়ে (সংগঠিত বিয়ে), হরনের মাধ্যমে বিয়ে, প্রেমের বিয়ে, অনুপ্রবেশের মাধ্যমে বিয়ে, দত্তক নেওয়ার মাধ্যমে বিয়ে এবং বিনিময়ের মাধ্যমে বিয়ে। এর মধ্যে, আলোচনার মাধ্যমে বিয়ে সবচেয়ে সাধারণ এবং *বেনজা* নামে পরিচিত। এই বিয়েতে বিয়ে করা ব্যক্তির পিতা বা অভিভাবক সঙ্গী নির্বাচন করেন। এসব আলোচনায় গ্রামের প্রধানের পরামর্শ নেওয়া হয়। একটি বিবাহ সফল বলে বিবেচিত হয় যখন দম্পতির একটি সন্তান হয়। ব্যভিচার, পুরুষত্বহীনতা বা নিষ্ঠুরতার ক্ষেত্রে অথবা যদি বিয়ে ঠিকঠাক কাজ না করে সেক্ষেত্রে বিবাহবিচ্ছেদের অনুমতি দেওয়া হয়।  বিধবা এবং বিবাহ বিচ্ছেদ করা ব্যক্তির পুনর্বিবাহ অনুমোদিত। একজন বিধবা তার ছোট জামাইকে বিয়ে করতে পারে ও কোনো পুরুষের  স্ত্রী বিয়োগ হলে সে ছোট শ্যালিকাকে বিয়ে করতে পারে।
বৃহত্তর ওড়িয়া সংস্কৃতি এবং আধুনিকায়নের বৃহত্তর প্রভাবে সাম্প্রতিক বছরগুলিতে বিবাহের রীতিগুলি পরিবর্তিত হয়েছে। কনের বাবা এখন কনের বাড়িতে যাওয়ার আগে বরপক্ষকে তার বাড়িতে স্বাগত জানায়। এছাড়াও, আগেকার দিনে বর-কনেকে বরের বাড়িতে নিয়ে যাওয়ার জন্য *পালকি* ব্যবহার হত কিন্তু পরিবর্তে এখন একটি সাইকেল বা রিকশা ব্যবহার করা হয়। বিয়েতে এখন কনের বাড়িতে মাংস ও ভাতের সাথে *হান্ডিয়ার* পরিবর্তে *মহুয়া* মদ পরিবেশন করা হয়। অনুষ্ঠান-পরবর্তী নাচ এবং উদযাপনগুলিতে আগে *মান্দার* ঢাক বাজানো হত, এখন লাউডস্পিকার ব্যবহার করা হয়।

## তথ্যসূত্র

বিষয়শ্রেণী:ওড়িশার তফসিলি উপজাতি
বিষয়শ্রেণী:কেন্দুঝর জেলা
বিষয়শ্রেণী:ময়ূরভঞ্জ জেলা
বিষয়শ্রেণী:সম্বলপুর জেলা
বিষয়শ্রেণী:সুন্দরগড় জেলা
বিষয়শ্রেণী:দ্রাবিড় জাতি
বিষয়শ্রেণী:ভারতের তফসিলি জনজাতি
ইয়াকুব মদের

**ইয়াকুব পিওত্র মদের** (; জন্ম: ৭ এপ্রিল ১৯৯৯; **ইয়াকুব মদের** নামে সুপরিচিত) হলেন একজন পোলীয় পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব ব্রাইটন অ্যান্ড হোভ আলবিয়ন এবং পোল্যান্ড জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে আক্রমণাত্মক মধ্যমাঠের খেলোয়াড় অথবা রক্ষণাত্মক মধ্যমাঠের খেলোয়াড় হিসেবে খেলেন।

২০১৫ সালে, মদের পোল্যান্ড অনূর্ধ্ব-১৭ দলের হয়ে পোল্যান্ডের বয়সভিত্তিক পর্যায়ে অভিষেক করেছিলেন। প্রায় পাঁচ বছর যাবত পোল্যান্ডের বয়সভিত্তিক দলের হয়ে খেলার পর, তিনি ২০২০ সালে পোল্যান্ডের হয়ে আন্তর্জাতিক পর্যায়ে অভিষেক করেছেন; পোল্যান্ডের জার্সি গায়ে তিনি এপর্যন্ত ২০ ম্যাচে ২টি গোল করেছেন।

## প্রারম্ভিক জীবন
ইয়াকুব পিওত্র মদের ১৯৯৯ সালের ৭ই এপ্রিল তারিখে পোল্যান্ডের শ্চেৎসিনেকে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
মদের পোল্যান্ড অনূর্ধ্ব-১৭, পোল্যান্ড অনূর্ধ্ব-১৮, পোল্যান্ড অনূর্ধ্ব-১৯ এবং পোল্যান্ড অনূর্ধ্ব-২০ দলের হয়ে খেলার মাধ্যমে পোল্যান্ডের প্রতিনিধিত্ব করেছেন। পোল্যান্ডের বয়সভিত্তিক দলের হয়ে তিনি প্রায় ৫ বছরে ৩৬ ম্যাচে অংশগ্রহণ করে ৩টি গোল করেছেন।

## পরিসংখ্যান
### আন্তর্জাতিক

## তথ্যসূত্র

## বহিঃসংযোগ

* 
* 
* 
* 
* 
* 
* 
* 
* 
* 

বিষয়শ্রেণী:১৯৯৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:পোলীয় ফুটবলার
বিষয়শ্রেণী:ব্রাইটন অ্যান্ড হোভ আলবিয়ন ফুটবল ক্লাবের খেলোয়াড়
বিষয়শ্রেণী:প্রিমিয়ার লিগের খেলোয়াড়
বিষয়শ্রেণী:পোল্যান্ডের আন্তর্জাতিক যুব ফুটবলার
বিষয়শ্রেণী:পোল্যান্ডের আন্তর্জাতিক ফুটবলার
বিষয়শ্রেণী:উয়েফা ইউরো ২০২০-এর খেলোয়াড়
বিষয়শ্রেণী:ইংল্যান্ডে প্রবাসী পুরুষ ফুটবলার
বিষয়শ্রেণী:একস্ত্রাক্লাসার খেলোয়াড়
বিষয়শ্রেণী:পোলীয় প্রবাসী ফুটবলার
বিষয়শ্রেণী:পুরুষ ফুটবল মধ্যমাঠের খেলোয়াড়
বিষয়শ্রেণী:ফেইয়ানর্টের খেলোয়াড়
বিষয়শ্রেণী:এরেডিভিজির খেলোয়াড়
বিষয়শ্রেণী:উয়েফা ইউরো ২০২৪-এর খেলোয়াড়
নারিকুরাভা

**নারিকুরাভা** হল ভারতের তামিলনাড়ু রাজ্যের একটি আদিবাসী গোষ্ঠী।

আদিবাসী উপজাতির মানুষদের প্রধান পেশা শিকার করা। কিন্তু আধুনিক আইন অনুযায়ী তাদের বনপ্রবেশ নিষিদ্ধ হওয়ায় তারা তাদের পশু শিকারের জীবিকার ত্যাগ করতে বাধ্য হয়েছেন ও বেঁচে থাকার জন্য পুঁতির গয়না বিক্রির মতো অন্যান্য বিকল্প পেশা গ্রহণ করতে বাধ্য হয়েছে। তাই তারা তাদের পুঁতির খরিদ্দার খুঁজতে এক জায়গা থেকে আরেক জায়গায় ঘুড়ে বেড়ান। শিশুরাও প্রাপ্তবয়স্কদের সাথে থাকে। তাই তারা স্কুলে যেতে পারে না ও প্রাথমিক শিক্ষা থেকে বঞ্চিত থাকে।

ভারতে ব্রিটিশ শাসনের সময় তাদের ফৌজদারি উপজাতি আইনের (১৮৭১ সালের) অধীনে রাখা হয়েছিল, এবং স্বাধীনতার পর্বরতীকালেও দীর্ঘ সময়ের জন্য এই জন সম্প্রদায় কলঙ্কিত ছিল। ১৯৫২ সালে তাদের বিমুক্ত জাতি হিসাবে স্বীকৃতি দেওয়া হয়েছিল কিন্তু তারপরেও তাদের জাতিগত কলঙ্ক অব্যাহত রয়েছে। 

নারিকুরাভাদের আসল নাম ওয়াগ্রিভালা বা কুরুভিক্কারন বা নাক্কালে বা আক্কিবিক্কি। কিন্তু তামিলনাড়ুর মুখ্যমন্ত্রী এম জি রামচন্দ্রনের শাসনকালে ভুলভাবে তাদের নারিকুরাভা নামকরণ করা হয়েছিল। সঙ্গম সাহিত্যে উল্লিখিত আছে যে কুরিঞ্জি থিনাই পাহাড়ের কুরভারা তামিল জনজাতির অন্তর্গত। কিন্তু এই নারিক্কাররা ছিলেন মারাঠি। তারা বন্দুক দিয়ে শিকার করে কিন্তু মূল তামিল কুরভাদের পেশা বাঁশের ঝুড়ি তৈরি করে মধু সংগ্রহ করা এবং তীর-ধনুক দিয়ে শিকার করা। তামিল কুরভা এবং মারাঠি আক্কিবিক্কি সম্প্রদায়ের মধ্যে এটি উল্লেখনীয় পার্থক্য।

## ভাষা
নারিকুরভারা সম্প্রদায়ের লোকেরা ভাগরী বুলি নামক অশ্রেণীবদ্ধ ইন্দো-আর্য ভাষায় কথা বলে।  
ডান|থাম্ব|250x250পিক্সেল|নারিকুরাভা রাস্তার ধারে পুঁতি বিক্রি করেছে

## রীতিনীতি এবং অভ্যাস
প্রতিটি নারিকুরাভা গোষ্ঠীর কাছে একটি বস্ত্রের পুটলি  থাকে যার নাম *সামি-মুতাই*। সামি-মুতাই কথার অর্থ  *ঈশ্বরের বান্ডিল*।  প্রচলিত বিশ্বাস অনুসারে এই পুটলি নারিকুরাভাদের বলি দেওয়া পশুর রক্ত দ্বারা রঞ্জিত কাপড়ে পূর্ণ থাকে। নারিকুরাভাদের বিশিষ্ট পদাধিকারী ব্যাক্তি হল *সামী-মুতাই*। এক বংশের *সামি-মুতাইকে* অন্য বংশের সদস্যদের দ্বারা স্পর্শ করতে দেওয়া হয়না। পরিবারের প্রধানের মৃত্যুতে তার বড় ছেলে *সামী-মুতাই* পদবির উত্তরাধিকারী হয়।  একজন গোষ্ঠী-নেতার প্রতিপত্তি নির্ভর করে তার *সামী-মুতাই* -এর প্রাচীনত্বের উপর।

## সামাজিক সমস্যা
নারীকুরাভাদের প্রধান সমস্যাগুলি হল দারিদ্র্য, অশিক্ষা, রোগ এবং বৈষম্য ।

প্রাচীনকাল থেকেই নারীকুরাভাদের সাথে বৈষম্য চলে আসছে। তারা হিন্দু সম্প্রদায় এবং অন্যান্য কিছু সম্প্রদায় দ্বারা নিষিদ্ধ ও অস্পৃশ্য বলে বিবেচিত হয়। উচ্চ বর্ণের অধ্যুষিত রাস্তায় তাদের হাটা নিষিদ্ধ। এতে তাদের সমাজের মধ্যে প্রতিবাদ ও ক্ষোভের সৃষ্টি হয়েছে।  যাইহোক, নারিকুরভারা এখনও তফসিলি উপজাতি হিসাবে স্বীকৃতি পায়নি।

উচ্চ অপরাধের হার এবং বেকারত্ব হল নারিকুরাভা সম্প্রদায়ের অন্যান্য সমস্যা। শেয়াল শিকারের নিষেধাজ্ঞার পাশাপাশি বিপন্ন প্রজাতির পাখি ও বন্যপ্রাণী হত্যার উপর নিষেধাজ্ঞা নারিকুরভাদের তাদের ঐতিহ্যবাহী জীবিকা পশু শিকার থেকে বঞ্চিত করে দিয়েছে। ফলে বেকার নারীকুরাভা যুবকরা অপরাধ ও অবৈধ কর্মকাণ্ডে জড়িয়ে পড়ছে। এমন ঘটনাও ঘটেছে যখন নারিকুরাভা ব্যাক্তিকে অনৈতিকভাবে আগ্নেয়াস্ত্র রাখার জন্য গ্রেপ্তার করা হয়েছে যা ভারতীয় আইন অনুসারে নিষিদ্ধ। 

## তথ্যসূত্র

বিষয়শ্রেণী:ভারতের বিমুক্ত জাতি
বিষয়শ্রেণী:তামিলনাড়ুর সামাজিক গোষ্ঠী
বিষয়শ্রেণী:ভারতের জাতিগোষ্ঠী
বিষয়শ্রেণী:তামিল সমাজ
বিষয়শ্রেণী:ভারতীয় জাতি
বাবুগোশা

**বাবুগোশা** () হল ভারতীয় নাশপাতি যা রোজাসিয়ে পরিবারের 'পাইরাস কমিউনিস' গণের অন্তর্ভুক্ত একটি ভোজ্য মিষ্ট ফল। নাশপাতি প্রজাতির মত উচ্চ ফাইবার তথা আঁশযুক্ত, গুরুত্বপূর্ণ অ্যান্টিঅক্সিডেন্ট ও ফ্ল্যাভোনয়েডে সমৃদ্ধ মিষ্ট ফল বাবুগোশা। রোজাসিয়ে পরিবারের অন্যান্য ফল— আপেল, নাশপাতি, এপ্রিকট, চেরি, পীচ, বরই, স্ট্রবেরি ইত্যাদির ন্যায় লাল, সবুজ, হলুদ সোনালী ও বাদামী শেডে পাওয়া যায়। বাবুগোশা মাঝারি আকারের পর্ণমোচী উদ্ভিদে জন্মায় এবং গাছগুলি সাধারণত ১০-১২ মিটার উচ্চতার হয়ে থাকে।  তাই গাছটিকে ছোট উঠানের মত জায়গাতে রোপন করা যেতে পারে। 

নাতিশীতোষ্ণ, আর্দ্র উপক্রান্তীয় জলবায়ুতে এই প্রজাতির গাছ সবচেয়ে ভাল জন্মে। গাছ লাগানোর তিন-চার বছর পর সাধারণভাবে জানুয়ারি মাসের শেষ থেকে ফেব্রুয়ারি মাস পর্যন্ত ফুল ফোটা শুরু হয়। কখনও কখনও অবশ্য  নির্দিষ্ট এলাকার জলবায়ুর উপর ভিত্তি করে পরিবর্তিত হয়ে থাকে।

## পুষ্টিগুণ
বাবুগোশা নানা পুষ্টিগুণে সমৃদ্ধ। ১০০ গ্রাম বাবুগোশায় রয়েছে—
 
খাদ্য শক্তি—         ৫৮ ক্যালোরি,
প্রোটিন—            ০.৩৮ গ্রাম,
চর্বি  —            ০.১২ গ্রাম,
কার্বোহাইড্রেট—       ১৫.৪৬ গ্রাম,
শর্করা  —         ৯.৮০ গ্রাম,
ফাইবার  —        ৩.১০ গ্রাম,
সোডিয়াম  —       ১ মিলিগ্রাম, 
পটাশিয়াম—       ১১৯ মিলিগ্রাম, 

## উপকারিতা
বাবুগোশা ফল কম চর্বিযুক্ত হওয়ায় ওজন কমাতে কার্যকরী। আবার ফাইবারে সমৃদ্ধ হওয়ায় হজমে ও কোলন পরিষ্কারে সহায়ক। এছাড়াও একটি মাঝারি আকারের বাবুগোসায় অ্যান্টিঅক্সিডেন্টের প্রভাব থাকায় ও পটাশিয়ামের পরিমাণ ১১৬ মিলিগ্রাম হওয়ায় হৃদস্পন্দন ও রক্তচাপ নিয়ন্ত্রণে কার্যকরী। 

আয়ুর্বেদে বাবুগোশা ভেষজ ফল হিসাবে বিভিন্ন রোগের চিকিৎসায় ব্যবহৃত হয়। জ্বর উপশমে প্রাকৃতিক প্রতিকার হিসাবে গণ্য করা হয়। তাজা  ফল হিসাবে, রসে পরিণত করে বা রান্নার উপাদানে ব্যবহার করা যায়।

## নাশপাতির সঙ্গে পার্থক্য
# নাশপাতি সাধারণত গোলাকৃতির সবুজ ও হলুদ রঙের হয়, বাবুগোশা একটু লম্বাটে সবুজ, হলুদ, লাল, সোনালী এবং সংমিশ্রণে বিভিন্ন রঙের হয়ে থাকে।
# বাবুগোশার স্বাদ মনোরম, নাশপাতির স্বাদ মিষ্ট ও টক।
# বাবুগোশা নরম, নাশপাতি শক্ত। 
# বাবুগোশার বীজ নাশপাতির বীজের চেয়ে ছোট। 
# বাবুগোশায় ভিটামিন -সি এর পরিমাণ নাশপাতির চেয়ে কম। 

## তথ্যসূত্র

বিষয়শ্রেণী:ফল
বিষয়শ্রেণী:এশিয়ার উদ্ভিদ
বিষয়শ্রেণী:ভোজ্য ফল
বিষয়শ্রেণী:এশিয়ায় উদ্ভূত ফল
হালিমা রফিক

**হালিমা রফিক** (    ; ২৩শে মার্চ ১৯৯৭ - ১৩ই জুলাই ২০১৪) পাকিস্তানের মুলতান, পাঞ্জাব, অঞ্চলের একজন পাকিস্তানি ক্রিকেটার ছিলেন। মুলতান ক্রিকেট স্টেডিয়ামে একটি ক্রিকেট ম্যাচ চলাকালীন, মুলতান ক্রিকেট ক্লাবের চেয়ারম্যান মৌলভি মুহম্মদ সুলতান আলম আনসারির বিরুদ্ধে তিনি যৌন হয়রানির অভিযোগ এনেছিলেন। তাঁর মহিলা সতীর্থরা তাঁকে এই মামলায় সমর্থন করেছিলেন। কিন্তু তারপরে আলম আনসারি তাঁর বিরুদ্ধে ২০ মিলিয়ন ডলারের খেসারত দাবী করে মামলা করেছিলেন। ২০১৪ সালের ১৩ই জুলাই রফিক অ্যাসিড খেতে আত্মহত্যা করেন।

## জীবনী

### যৌন হয়রানির অভিযোগ
রফিক একটি ক্রিকেট ম্যাচ চলাকালীন দাবি করেছিলেন যে তিনি তাঁর নিয়োগকারীদের হাতে যৌন হয়রানির শিকার হয়েছেন। অভিযুক্ত অপরাধী ছিলেন মৌলভি মুহাম্মদ সুলতান আলম আনসারি। তিনি হলেন একজন ৭০ বছর বয়সী আইনজীবী, প্রাক্তন বিচারক এবং পাঞ্জাবের প্রাদেশিক পরিষদের সদস্য। তিনি পাকিস্তান মুসলিম লীগের (এন) টিকিটে মুলতানের  পিপি-১৬১ থেকে নির্বাচিত পাঞ্জাবের প্রাদেশিক পরিষদের সদস্য। রফিক দাবি করেছিলেন যে আলম আনসারি এবং দলের নির্বাচক মোহাম্মদ জাভেদ দুজনে মিলে তাঁকে আঞ্চলিক এবং জাতীয় উভয় ক্রিকেট দলে মনোনীত করার বিনিময়ে যৌন সুবিধার দাবি করেছিলেন। রফিক তখন বলেছিলেন যে তাঁদের নিয়োগকারীদের দ্বারা তখন থেকেই, মহিলাদের খেলাধুলায় যৌন হয়রানির বিষয়টি তুলে ধরার জন্য, তাঁকে  হুমকি দেওয়া হচ্ছে। ২০১৩ সালে, রফিক, সীমা জাভেদ, হিনা গফুর, কিরণ ইরশাদ এবং সাবা গফুর দাবি করেছিলেন যে মুলতান ক্রিকেট বোর্ড থেকে তাঁদের হুমকি দেওয়া হচ্ছে, ভয় দেখানো হচ্ছে এবং হয়রান করা হচ্ছে।

আলম আনসারী পরবর্তীতে রফিকের বিরুদ্ধে মিথ্যা অভিযোগ ও মানহানির চেষ্টা করার জন্য ২০ মিলিয়ন ডলারের মামলা করেন।

## মৃত্যু
২০১৪ সালের ১৩ই জুলাই রবিবার, হালিমা রফিক অ্যাসিড খেয়ে আত্মহত্যা করেন। আলম আনসারীর করা মানহানির মামলায় তাঁর নাম ঘোষণা করার নোটিশ পাওয়ার দুই দিন পর এই ঘটনা ঘটেছিল। হালিমার বাবা মুহাম্মদ রফিক মুলতান ক্রিকেট বোর্ডের কর্মকর্তাদের (আলম আনসারি সহ) ক্রিকেট ক্যাম্পের প্রশিক্ষণের সময় কিশোরী মহিলা খেলোয়াড়দের যৌন হয়রানির অভিযোগ তোলেন। হালিমার ভাই রশিদ রফিক, নিশতার হাসপাতালকে অবহেলার জন্য অভিযুক্ত করেন, কারণ জরুরি কক্ষের চিকিৎসকরা হালিমার পেট  থেকে অ্যাসিড পাম্প করে বার করে না দিয়ে তাঁকে হাসপাতালে ২ ঘন্টা রেখে তারপরে ছেড়ে দেন।

## আরও দেখুন

* পাকিস্তান ক্রিকেট বোর্ড
* পাকিস্তান জাতীয় মহিলা ক্রিকেট দল
* পাকিস্তান মহিলা ওয়ানডে ক্রিকেটারদের তালিকা

## তথ্যসূত্র

## বহিঃসংযোগ

* ইএসপিএন ক্রিকইনফো - হালিমা রফিক
* মহিলা ক্রিকেটার হালিমা রফিক মারা গেছেন
* পাঁচ মহিলা ক্রিকেটারের বিরুদ্ধে নিষেধাজ্ঞার সুপারিশ করেছে কমিটি
* যৌন হয়রানির শিকার হয়ে আত্মহত্যা করলেন মহিলা ক্রিকেটার 
* মুলতানে ২০১৩ সালের ১১ই জুনে পরিচালিত মহিলা ক্রিকেটারদের তদন্তের প্রতিবেদন
* সেক্স-পেস্ট বিতর্কের পর পাকিস্তানের কিশোর ক্রিকেটারের 'আত্মহত্যা' বলে পরিবার জানিয়েছে
*

বিষয়শ্রেণী:বিষপানে আত্মহত্যা
বিষয়শ্রেণী:২০১৪-এ আত্মহত্যা
বিষয়শ্রেণী:মুলতান থেকে আগত ক্রিকেটার
বিষয়শ্রেণী:পাঞ্জাব, পাকিস্তানের নারী ক্রীড়াবিদ
বিষয়শ্রেণী:পাকিস্তানি নারী ক্রিকেটার
বিষয়শ্রেণী:২০১৪-এ মৃত্যু
বিষয়শ্রেণী:১৯৯৭-এ জন্ম
বিষয়শ্রেণী:পাকিস্তানে আত্মহত্যা
বিষয়শ্রেণী:২১শ শতাব্দীর পাকিস্তানি নারী ক্রীড়াবিদ
কোরাগা জাতি

থাম্ব
**কোরাগা** হল একটি উপজাতি সম্প্রদায় যারা প্রধানত দক্ষিণ কন্নড়, কর্ণাটকের উদুপি জেলা এবং দক্ষিণ ভারতের কেরালার কাসারগোদ জেলায় বসবাস করে। কর্ণাটকের এই অঞ্চলগুলিকে প্রায়শই তুলুনাড়ু হিসাবে উল্লেখ করা হয়, যা সাধারণত পূর্ববর্তী দক্ষিণ কানারা জেলার সীমান্তবর্তী অঞ্চল।  উত্তর কন্নড়, শিমোগা এবং কোডাগুর পার্শ্ববর্তী জেলাগুলিতেও এরা অল্প সংখ্যায় বসবাস করে।  কোরাগাকে ভারত সরকার একটি তফসিলি উপজাতি হিসাবে শ্রেণীবদ্ধ করেছে। 

ভারতের ২০০১ সালের আদমশুমারি অনুসারে কোরাগাদের মোট সংখ্যা ছিল ১৬,০৭১।  তাদের নিজস্ব ভাষা রয়েছে যা একটি স্বাধীন দ্রাবিড় ভাষা হিসাবে শ্রেণীবদ্ধ।  এই ভাষা স্থানীয় এলাকার প্রচলিত টুলু, কন্নড়, মালয়ালম ভাষা দ্বারা দৃঢ়ভাবে প্রভাবিত।

## সামাজিক মর্যাদা
১৯০১ সালের আদমশুমারি প্রতিবেদনে কোরাগাকে ঝুড়ি প্রস্তুতকারক এবং শ্রমিক পেশার অন্তর্গত একটি নিচু উপজাতি হিসাবে উল্লেখ করা হয়েছে। এদের মধ্যে কিছু লোক সেসময় মেথর হিসাবে নিযুক্ত ছিল। তারা আজও অস্পৃশ্য হিসাবে বিবেচিত হয়। তারা হিন্দুদের দ্বারা আচারিকভাবে দূষিত হিসাবে বিবেচিত, কিন্তু অতীতে দাবি করা হয়েছে যে তারা চন্ডাল শ্রেণীর। তাদের লোককাহিনী দাবি করে যে *হুব্বাশিকা* নামের তাদের একজন প্রধান ছিল, কিন্তু কদম্ব আখ্যান অনুযায়ী তারা একজন ব্রাহ্মণ মহিলা এবং একজন শূদ্র পিতার বংশধর।  এডগার থার্স্টন এমটি ওয়ালহাউস ১৮৭৫ সালে লিখেছিলেন যে  কাপাটা সহ কোরাগারা ছিল পনেরটি চন্ডাল গোষ্ঠীর মধ্যে সর্বনিম্ন। যাইহোক, থার্স্টন মনে করেন যে তারা প্রকৃতপক্ষে এই অঞ্চলের আদিবাসী ছিল যারা ভারতের উত্তর থেকে আর্যদের আগমনের ফলে ছত্রভঙ্গ ও বিতাড়িত হয়ে দাসে পরিণত হয়েছিল। 

কোরাগারা যে অঞ্চলে বাস করে তা বেশিরভাগই কৃষি জমি এবং বনভূমি নিয়ে গঠিত  এই উপজাতির লোকেরা ঝুড়ি তৈরির জন্য বনজ পণ্য - প্রধানত, বাঁশ এবং লতা - ব্যবহার করে ।  তারা ঐতিহ্যগতভাবে পাতার তৈরি ঘরে বাস করত, যাদেরকে *কপ্পাস* বলা হয় এবং তারা পাতায় পোশাক পরিধান করত।  একবিংশ শতাব্দীর শুরুর দিকে তাদের সরকারের তরফ থেকে তাদের জন্য বিনামুল্য আবাস নির্মাণ করে দেওয়া হয়।  কিন্তু তাদের মধ্যে কেউ কেউ এখনও হয় গৃহহীন বা সরকারী মালিকানাধীন জমিতে বসবাস করে। 

## তথ্যসূত্র

বিষয়শ্রেণী:ভারতের তফসিলি জনজাতি
বিষয়শ্রেণী:দ্রাবিড় জাতি
বিষয়শ্রেণী:কর্ণাটকের সামাজিক গোষ্ঠী
বিষয়শ্রেণী:কেরলের সামাজিক গোষ্ঠী
রুবাব রাজা

**রুবাব রাজা** (    ; জন্ম ১৫ই জানুয়ারি, ১৯৯১ ) পাকিস্তানের একজন অলিম্পিক এবং জাতীয় রেকর্ডধারী সাঁতারু। তিনি ২০০৪ সালে অলিম্পিকে সাঁতার কেটে পাকিস্তানের প্রথম মহিলা অলিম্পিক সাঁতারু হয়েছিলেন।
## ক্রীড়া জীবন
২০০৪ গ্রীষ্মকালীন অলিম্পিকে, তিনি ৫০ মিটার ফ্রিস্টাইল সাঁতারে অংশগ্রহণ করেছিলেন। তিনি এই বাছাইপর্বে ৩০.১০ সেকেন্ড সময় নিয়ে পঞ্চম হয়েছিলেন, তিনি তাঁর নিজের যোগ্যতা চিহ্ন ২৯.৯১ সেকেন্ডে পৌঁছোতে পারেননি। যদিও তিনি প্রথম রাউন্ড থেকে আর অগ্রসর হতে পারেননি, তবুও তিনি নিঃসন্দেহে ভবিষ্যতের মহিলা পাকিস্তানি সাঁতারুদের জন্য সুযোগ খুলে দিয়েছিলেন। আটলান্টায় ১৯৯৬ সালের অলিম্পিকে শাবানা আখতারের ১০০ ও ২০০ মিটার দৌড়ে প্রতিদ্বন্দিতার পরে - তিনি অলিম্পিকে প্রতিদ্বন্দ্বিতা করার জন্য দ্বিতীয় পাকিস্তানি মহিলা হয়েছিলেন - তাঁর সাঁতারের কিছুদিন পরেই দেশের তৃতীয় মহিলা প্রতিযোগী, সুমাইরা জহুর, ২০০৪ সালের গেমসে ২০০ মিটার বিভাগে দৌড়েছিলেন। ১৩ বছর বয়সে অলিম্পিকে অংশ নিয়ে রাজা হয়েছিলেন অলিম্পিকে প্রতিদ্বন্দ্বিতা করা সর্বকনিষ্ঠ পাকিস্তানি মহিলা।

পাকিস্তানি সুইমিং ফেডারেশন তাঁকে মাসে মাত্র ৩০ ডলার দিয়ে অর্থ সাহায্য করেছিল, কিন্তু তিনি তাঁর বাবা এবং মায়ের সহায়তা পেয়েছিলেন। তাঁর বাবা ছিলেন একজন অবসরপ্রাপ্ত সেনা মেজর সৈয়দ সিবতান রাজা এবং তাঁর মা ছিলেন একজন সেনা চিকিৎসক লুবনা।

তিনি বেশ কয়েকটি জাতীয় শিরোপা জিতেছেন, এবং এশিয়ান সাঁতার টুর্নামেন্টে দেশের হয়ে সাফল্য এনেছেন। তিনি ইরানের তেহরানে ইসলামিক উইমেনস সলিডারিটি গেমসে ৫০ মিটার ফ্রিস্টাইলে স্বর্ণপদক জিতেছেন।

তিনি আন্তর্জাতিক ক্ষেত্রে পাকিস্তানের হয়ে সাঁতার কেটেছেন নিম্নলিখিত প্রতিযোগিতায়:

* ২০০৬ দক্ষিণ এশিয়ান গেমস
* ২০০৬ কমনওয়েলথ গেমস

## তথ্যসূত্র

## বহিঃসংযোগ
*

বিষয়শ্রেণী:২১শ শতাব্দীর পাকিস্তানি নারী
বিষয়শ্রেণী:কমনওয়েলথ গেমসে পাকিস্তানের প্রতিযোগী
বিষয়শ্রেণী:দক্ষিণ এশীয় গেমসে ব্রোঞ্জপদক বিজয়ী পাকিস্তানি
বিষয়শ্রেণী:পাঞ্জাব, পাকিস্তানের নারী ক্রীড়াবিদ
বিষয়শ্রেণী:২০০৪ গ্রীষ্মকালীন অলিম্পিকের সাঁতারু
বিষয়শ্রেণী:পাকিস্তানের অলিম্পিক সাঁতারু
বিষয়শ্রেণী:জীবিত ব্যক্তি
বিষয়শ্রেণী:১৯৯১-এ জন্ম
বিষয়শ্রেণী:উইকিউপাত্ত থেকে উপাত্তসহ ক্রীড়া সংযোগ ব্যবহার করা নিবন্ধ
বিষয়শ্রেণী:২১শ শতাব্দীর পাকিস্তানি নারী ক্রীড়াবিদ
মৎস্য ও প্রাণিসম্পদ তথ্য দপ্তর

**মৎস্য ও প্রাণিসম্পদ তথ্য দপ্তর** বা **ফিসারিজ অ্যান্ড লাইভস্টক ইনফরমেশন ডিপার্টমেন্ট** মৎস্য ও প্রাণিসম্পদ মন্ত্রণালয়ের অধীনস্থ একটি সংস্থা। মূলত মৎস্য ও প্রাণিসম্পদের সর্বোচ্চ উৎপাদন, নিরাপত্তা নিশ্চিত করা ছাড়াও তথ্য প্রযুক্তি সম্প্রসারণের মাধ্যমে দারিদ্র বিমোচনে ভূমিকা রাখছে এ প্রতিষ্ঠানটি। 

## ইতিহাস
কৃষি মন্ত্রণালয়ের অধীনে তৎকালীন *কৃষি তথ্য সংস্থা* (বর্তমানে কৃষি তথ্য সার্ভিস) ছিলো। পরবর্তীতে ১৯৮৬ সালে এই সংস্থাটি ভাগ করে মৎস্য ও প্রাণিসম্পদ মন্ত্রণালয়ের অধীনে *মৎস্য ও প্রাণিসম্পদ তথ্য দপ্তর* গঠন করা হয়। 

## গঠন
ব্যবস্থাপনার কার্যক্রম পরিচালনার জন্য ৭ সদস্যের একটি পরিচালনা পর্ষদ গঠন করা হয়। তাঁরা হলেন:
* উপ-পরিচালক: ১ জন
* তথ্য কর্মকর্তা: ২ জন
* প্রকাশনা কর্মকর্তা: ১ জন
* যুগ্ম সম্পাদক: ১ জন
* আঞ্চলিক বেতার কৃষি কর্মকর্তা: ২ জন

## অধীনস্হ প্রতিষ্ঠান
# আঞ্চলিক অফিস, মৎস্য ও প্রাণিসম্পদ তথ্য দপ্তর, ঢাকা
# আঞ্চলিক অফিস, মৎস্য ও প্রাণিসম্পদ তথ্য দপ্তর, কুমিল্লা
# আঞ্চলিক অফিস, মৎস্য ও প্রাণিসম্পদ তথ্য দপ্তর, ঢাকা, বরিশাল
# আঞ্চলিক অফিস, মৎস্য ও প্রাণিসম্পদ তথ্য দপ্তর, ঢাকা, রাজশাহী

## আরও দেখুন
* মৎস্য ও প্রাণিসম্পদ মন্ত্রণালয়

## তথ্যসূত্র

বিষয়শ্রেণী:বাংলাদেশের সরকারি সংস্থা
বিষয়শ্রেণী:ঢাকা ভিত্তিক সংগঠন
বিষয়শ্রেণী:১৯৮৬-এ বাংলাদেশে প্রতিষ্ঠিত
বিষয়শ্রেণী:১৯৮৬-এ প্রতিষ্ঠিত সরকারি সংস্থা
সাউরিয়া পাহাড়িয়া জনগোষ্ঠী

**সাউরিয়া পাহাড়িয়া জনগোষ্ঠী**  (যারা **মালের পাহাড়িয়া** নামেও পরিচিত) হল বাংলাদেশ  এবং ভারতের ঝাড়খণ্ড, পশ্চিমবঙ্গ এবং বিহার রাজ্যে বসবাসকারী এক দ্রাবিড় জাতিগত জনগোষ্ঠী।   রাজমহল পাহাড়ের সাঁওতাল পরগনা অঞ্চলে এদের বেশি দেখা যায়।

## উৎপত্তি
কুরুখ ঐতিহ্য অনুসারে, যখন তারা সোন উপত্যকায় তাদের বাসভূমি থেকে বিতাড়িত হয়, তখন তাদের প্রধান দল পালামুর দিকে চলে যায় কিন্তু একটি ছোট দল রাজমহল পাহাড়ে পৌঁছনোর পর গাঙ্গেয় উপত্যকায় নেমে যায়। সেখানে তারা দামিন-ই-কোহতে বসতি স্থাপন করে। সাউরিয়া পাহাড়িদের ভাষা ওরাওঁদের ভাষার সাথে ঘনিষ্ঠভাবে জড়িত। 

## জনসংখ্যা
সাউরিয়া পাহাড়িদের একটি আদিম উপজাতি হিসাবে তালিকাভুক্ত করা হয়েছে এবং পশ্চিমবঙ্গে তাদের সম্ভাব্য নগণ্য জনসংখ্যা সহ ঝাড়খণ্ডে তাদের জনসংখ্যা প্রায় ৪৫,০০০। তারা ঝাড়খণ্ডের উপজাতীয় জনসংখ্যার ১ শতাংশেরও কম।   

## ধর্ম
সাউরিয়া পাহাড়িরা প্রধানত তাদের পূর্বপুরুষদের আত্মার উপাসনা করে, যা *জিওয়ে উরক্ক্যা* ("যে আত্মা চলে গেছে") নামে পরিচিত। বিশেষ করে একটি নতুন ক্ষেত বপন করার আগে এই পূজা করেন। *জিওয়ে উরক্ক্যা*  হল একটি উগ্র আত্মা। অন্ত্যেষ্টিক্রিয়ার পরে পঞ্চম দিনে তাকে ভোজ দেওয়া হয় এবং তারপরে তিনি পরোপকারী হয়ে ওঠেন। এই প্রথা পালনের পরে মৃত্যুবার্ষিকীর দিনটি *ভোজে* নামে পরিচিত হয় এবং *কর পূজার*, পশু বলি ইত্যাদির মাধ্যমে সেটি উদযাপন করা হয়। *কররা পূজার জন্য* মহিষ সবচেয়ে বেশি পছন্দের ভোগ। *ডেমানোর* মাধ্যমে পূর্বপুরুষদের ভোগ এবং নৈবেদ্য দেওয়া হয়। *ডেমানো* হলেন গ্রামের পুরোহিত। স্থানীয় বিশ্বাস অনুসারে তিনি *জিওয়ে উরক্ক্যার* কণ্ঠে কথা বলেন ও তার প্রতিনিধিত্ব করেন। সাধারণত ফসল কাটার সময় বা *বন্দনা* উৎসবের সময় এইসকল পুজা করা হয়। পৈতৃক উপাসনা সৌরিয়াদের জন্য গুরুত্বপূর্ণ কারণ তারা বিশ্বাস করে যে, একবার  নৈবেদ্য পেলে তিনি তৃপ্ত হন। তিনি সূর্য দেবতা *বেরো* গোসাইয়ের সাথে যোগ দেন।

## সমাজ
সাউরিয়া পাহাড়ীরা অধুনাকালে চাষাবাদ করতে শুরু করেছেন। তাদের মধ্যে ধাপ চাস বা *ঝুম* চাস বেশ জনপ্রিয়। তারা পারিবারিক জীবন পরিচালনা করেন। 

সাউরিয়ারা তিনটি স্বতন্ত্র সাংস্কৃতিক দলে বিভক্ত, যথা: প্রোবিয়া, বেয়ার এবং চেটে। 

## তথ্যসূত্র

বিষয়শ্রেণী:উপমহাদেশীয় আদিবাসী
বিষয়শ্রেণী:বাংলাদেশের জাতিগোষ্ঠী
বিষয়শ্রেণী:ভারতের তফসিলি জনজাতি
বিষয়শ্রেণী:দক্ষিণ এশিয়ার আদিবাসী জনগোষ্ঠী
বিষয়শ্রেণী:দ্রাবিড় জাতি
বিষয়শ্রেণী:ভারতের জাতিগোষ্ঠী
বিষয়শ্রেণী:ঝাড়খণ্ডের উপজাতি
বিষয়শ্রেণী:অপর্যালোচিত অনুবাদসহ পাতা
মীনা কুমারী (ভারোত্তোলক)

**মীনা কুমারী** (জন্ম ১৫ই আগস্ট ১৯৮৯) হলেন একজন ভারতীয় ভারোত্তোলক এবং পুলিশ আধিকারিক। তিনি গ্লাসগোতে ২০১৪ কমনওয়েলথ গেমসে মহিলাদের ৫৮ কেজি ওজন বিভাগে পঞ্চম স্থান পেয়েছিলেন।

## কর্মজীবন

### পুলিশ সার্ভিস
কলেজে পড়ার পর কুমারী কনস্টেবল হিসেবে পাঞ্জাব পুলিশে যোগ দেন। ২০১৬ সাল নাগাদ, তিনি একজন সহকারী সাব-ইন্সপেক্টর হয়েছিলেন।

### ক্রীড়া জীবন
কুমারী আগে একজন পর্বতারোহী এবং স্কাইডাইভার ছিলেন। তিনি ২০০৭ - ০৮ সালের জাতীয় ক্যাডেট কর্পস দ্বারা এভারেস্ট অভিযানের জন্য নির্বাচিত হন, যদিও শেষ পর্যন্ত তিনি অংশগ্রহণ করেননি।

২০০৮ সালে, কলেজে ভর্তি হবার সময়, কুমারী ভারোত্তোলন শুরু করেন নিজের মামার অনুপ্রেরণায়। তাঁর মামা নিজেও অংশগ্রহণ করেছিলেন। পুলিশে যোগদানের পর তাঁকে পুলিশ ভারোত্তোলক সরঞ্জিত কুন্দন প্রশিক্ষণ দিয়েছিলেন এবং বিধায়ক পবন কুমার টিনু সহায়তা করেছিলেন। তিনি ২০১৩ সালের ডিসেম্বরে অল-ইন্ডিয়া পুলিশ গেমসে, ৬৩ কেজি বিভাগে মহিলাদের ভারোত্তোলনে স্বর্ণপদক জিতেছিলেন। এই গেমগুলিতে এটি ছিল তাঁর টানা তৃতীয় স্বর্ণপদক। ক্লিন অ্যান্ড জার্ক বিভাগে  তিনি ১১০ কেজি তুলেছিলেন। এটি তাঁর আগের বছরের ৫৮ কেজি বিভাগে স্বর্ণপদক পাওয়া ভারোত্তলনের চেয়ে দু কেজি বেশি।

২০১৪ সালের জুলাই মাসে গ্লাসগোতে কমনওয়েলথ গেমসে, কুমারী ৫৮ কেজি বিভাগে পঞ্চম স্থানে ছিলেন, তিনি মোট ১৯৪ কেজি উত্তোলন করেছিলেন, ৮৩ কেজি স্ন্যাচ বিভাগে এবং ১১১ কেজি ক্লিন অ্যান্ড জার্ক বিভাগে।

২০১৬ সালের মে মাসে পাঞ্জাব এবং হরিয়ানা হাইকোর্টে, কুমারী ভারতীয় ভারোত্তোলন ফেডারেশন কর্তৃক প্রশিক্ষণে এবং কমনওয়েলথ গেমসে অনির্দিষ্ট অভিযোগের আচরণের জন্য ২০১৪ সালের নভেম্বরে আরোপিত তিন বছরের নিষেধাজ্ঞার বিরুদ্ধে সফলভাবে আবেদন করেন, পরে তিনি নির্দোষ প্রমাণিত হন এবং নিষেধাজ্ঞা তুলে নেওয়া হয়।

২০১৭ সালে, কুমারী কেরালায় সিনিয়র ন্যাশনাল পাওয়ারলিফটিং চ্যাম্পিয়নশিপে অংশ নিয়েছিলেন এবং ডেডলিফ্টে রৌপ্য পদক ও স্কোয়াটে ব্রোঞ্জ জিতেছিলেন। তিনি ৬৩ কেজি বিভাগে তৃতীয় হন।

## ব্যক্তিগত জীবন
কুমারী পাঞ্জাবের আদমপুরের জাট্টেওয়ালি গ্রামের বাসিন্দা। সেখানে তাঁর বাবা পেশায় একজন দর্জি। তাঁর তিন বড় ভাই আছেন।

## তথ্যসূত্র

## বহিঃসংযোগ

* Meena Kumari at the International Weightlifting Federation
* 
* Meena Kumari at the Glasgow 2014 Commonwealth Games

বিষয়শ্রেণী:কমনওয়েলথ গেমসে ভারতের প্রতিযোগী
বিষয়শ্রেণী:ভারতীয় নারী পুলিশ কর্মকর্তা
বিষয়শ্রেণী:জলন্ধর জেলার ব্যক্তি
বিষয়শ্রেণী:২০শ শতাব্দীর ভারতীয় নারী
বিষয়শ্রেণী:২১শ শতাব্দীর ভারতীয় নারী
বিষয়শ্রেণী:ভারতীয় নারী ভারোত্তোলক
বিষয়শ্রেণী:জীবিত ব্যক্তি
বিষয়শ্রেণী:১৯৮৯-এ জন্ম
বিষয়শ্রেণী:পাঞ্জাব, ভারতের নারী ক্রীড়াবিদ
বিষয়শ্রেণী:২১শ শতাব্দীর ভারতীয় নারী ক্রীড়াবিদ
কোয়া (উপজাতি)

**কোয়া** হল একটি ভারতীয় উপজাতি সম্প্রদায় যারা অন্ধ্র প্রদেশ, তেলেঙ্গানা, ছত্তিশগড় এবং ওড়িশা রাজ্যে বসবাস করেন। কোয়ারা তাদের নিজস্ব উপভাষায় নিজেদেরকে *কৈতুর* বলে পরিচয় দেয়। কোয়ারা যে ভাষায় কথা বলে তা *কোয়া ভাষা* নামে পরিচিত। এটি গোন্ডি ভাষাগোষ্ঠীর সাথে সম্পর্কিত একটি দ্রাবিড় ভাষা। 

কোয়াদের সাধারণত কোই, কোয়ালু, কোয়োল্লু, কোয়া ডোরালু, ডোরালা সত্তাম ইত্যাদি নামে অভিহিত করা হয়। কোয়া উপজাতি কোয়া, ডলি কোয়া, গুট্টা কোয়া বা গোট্টি কোয়া, কমমারা কোয়া, মুসারা কোয়া, ওডি কোয়া, পট্টিডি কোয়া, রাশা কোয়া, লিঙ্গাধারী কোয়া (সাধারণ), কোট্টু কোয়া, ভীনে কোয়া, রাজা কোয়া ইত্যাদিতে বিবিধ ভাগে বিভক্ত।  

## জনসংখ্যা ও জীবিকা
কোয়াদের জনসংখ্যার সিংহভাগ উত্তর-পূর্ব তেলেঙ্গানা, উত্তর অন্ধ্র প্রদেশ, সুদূর-দক্ষিণ ছত্তিশগড় এবং দক্ষিণ-পশ্চিম ওড়িশার নির্দিষ্ট অঞ্চলে বসবাস করে।  তেলেঙ্গানায় তারা প্রধানত খাম্মাম, ভদ্রাদি কোথাগুডেম এবং ওয়ারাঙ্গাল জেলায় বাস করে এবং পুরাতন আদিলাবাদ, করিমনগর ইত্যাদি জেলায় তাদের জনসংখ্যা খুবই কম। অন্ধ্র প্রদেশে কোয়া প্রধানত পশ্চিম গোদাবরী এবং পূর্ব গোদাবরী জেলায় বাস করে। ওড়িশায় তারা প্রায় একচেটিয়াভাবে বাস করে এবং রাজ্যের সুদূর দক্ষিণ-পশ্চিমে মালকানগিরি জেলায় এরা প্রভাবশালী উপজাতি হিসাবে পরিচিত। ছত্তিশগড়ে তারা সুদূর-দক্ষিণ বস্তার অঞ্চলের প্রধানত সুকমা এবং বিজাপুর জেলায় বাস করে, ।  ২০১১ সালের আদমশুমারি অনুসারে অন্ধ্র প্রদেশ এবং তেলেঙ্গানায় কোয়াদের মোট জনসংখ্যা ছিল ৫৯০,৭৩৯। পোলাভারম প্রকল্পের সময় তাদের জমি অন্ধ্রপ্রদেশের অংশ হয়ে গেলে অনেকেই অন্ধ্রপ্রদেশের বাসিন্দা হয়ে উঠেছিলেন। ওড়িশায় আরও ১৪৭,১৩৭ জন কোয়া এবং ছত্তিশগড়ে প্রায় ৪৬,৯৮৭ জন ডোরলা (যারা গোন্ডি এবং কোয়ার মধ্যে একটি মিশ্র গোষ্ঠী) বসবাস করে। 

কোয়াদের মধ্যে পরিনত বয়সের পরে বিবাহের রীতি প্রচলিত এবং বাল বিবাহের প্রথা এদের মধ্যে নেই। সবচেয়ে সাধারণ কোয়া বিয়ের অনুষ্ঠানের রীতিতে কনে তার মাথা নত করে এবং বর তার উপর ঝুঁকে পড়ে। এরপর বন্ধুরা হবু বরের মাথায় জল ঢেলে দেয় যা বরের মাথা থেকে নিচে প্রবাহিত হয়ে কনের মাথাতেও ঝরে পরে। কনের মাথা থেকে জল নিচে পরে গেলে তারা স্বামী এবং স্ত্রী হিসাবে পরিচিত হয়। তারপর তারা দুধ পান করে, ভাত খায় এবং একটি বিবাহ মন্ডপের নিচে সাজানো মাটির ঢিবি ঘুরে বেড়ায়। এরপর তারা বড়দের আশীর্বাদ পেয়ে তাদের নতুন বাড়িতে যায়। 

## তথ্যসূত্র

বিষয়শ্রেণী:ওড়িশার তফসিলি উপজাতি
বিষয়শ্রেণী:দ্রাবিড় জাতি
বিষয়শ্রেণী:তেলুগু সমাজ
বিষয়শ্রেণী:অন্ধ্রপ্রদেশের তফসিলি উপজাতি
হ্মার জাতি

**হ্মার** জাতি (যারা **মার** নামেও অভিহিত হয়) উত্তর-পূর্ব ভারতের রাজ্য মণিপুর এবং মিজোরাম, পশ্চিম মায়ানমার ( বার্মা ) এবং পূর্ব বাংলাদেশে বসবাসকারী একটি জাতিগোষ্ঠী। এদের ব্যবহৃত ভাষা হলো হ্মার যার থেকে এদের নামকরণ হয়েছে।

## জনসংখ্যা
হ্মার জাতির লোকেরা ভারতের উত্তর পূর্ব সীমান্তবর্তী রাজ্যগুলিতে বেশি সংখ্যায় বসবাস করে। বিশেষ করে মণিপুর এবং মিজোরাম তাদের প্রধান বাসভূমি। তাদের কিছু অংশ পশ্চিম মায়ানমার ( বার্মা ) এবং পূর্ব বাংলাদেশে বসবাস করে।
  
২০১১ সালের ভারতীয় আদমশুমারি অনুসারে, ৯৮,৯৮৮ জন হ্মার জনজাতির লোকেদের খোজ পাওয়া গেছে।

### মণিপুর
মনিপুর রাজ্য হ্মার জনজাতির লোকেদের অন্যতম জনপ্রিয় আবাসস্থল। ২০১১ সালের আদমশুমারিতে, মণিপুরে ৪৯,০৮১ জন হ্মার লোকেদের সন্ধান পাওয়া গিয়েছে।

### মিজোরাম
মিজোরামে ক্ষারদের সঠিক জনসংখ্যা জানা যায়নি। ১৯০১ সালের প্রথম আদমশুমারিতে ১০,৪১১ জন হ্মার ভাষাভাষীর অন্তর্ভু‌ক্তি ছিল। ১৯৬১ সালে তাদের জনসংখ্যা ৩,১১৮ এবং তারপর ১৯৭১ সালে ৪,৫২৪ জন মোট হিসাবে মূল্যায়ন করা হয়েছিল। ২০০১ সালের আদমশুমারিতে, মিজোরামে ১৮,১৫৫ হ্মার ভাষাভাষী লোকেদের সন্ধান পাওয়া গেছে। কিন্তু মিজোরামের বেশিরভাগ হ্মার মিজো ভাষায় কথা বলে।

## ধর্ম
হ্মার জনগণের সিংহভাগ খ্রিস্টান ধর্ম অনুসরণ করে।

## উৎপত্তি স্থল
হ্মার জাতিদের অধিকাংশই ছিল চাষাবাদকারী অর্থাৎ তারা চাসবাস করে জীবন ও জীবিকা নির্ধারণ করত। ওয়েলশ ধর্মপ্রচারক ওয়াটকিন রবার্টস ১৯১০ সালে দক্ষিণ মণিপুরের হ্মারদের খ্রিস্টধর্মের সাথে পরিচয় করিয়ে দেন। এরপর তাদের বেশিরভাগ লোক খ্রিস্টধর্মে ধর্মান্তরিত হয়।

## তথ্যসূত্র

বিষয়শ্রেণী:বাংলাদেশের জাতিগোষ্ঠী
বিষয়শ্রেণী:মিয়ানমারের জাতিগোষ্ঠী
বিষয়শ্রেণী:দক্ষিণ এশীয় জনগোষ্ঠী
বিষয়শ্রেণী:উত্তর-পূর্ব ভারতের জাতিগোষ্ঠী
লোহানা

**লোহানা**, (**লোহারানা**, **ঠক্কর** এবং **লোহরানা** নামেও পরিচিত) একটি ভারতীয় *জাতি*  যারা পেশাগতভাবে ব্যবসা  -বাণিজ্যের সাথে যুক্ত।   লোহানারা নিজেদের রামের পুত্র লবের বংশধর এবং রঘুবংশী রাজবংশের বংশধর বলে দাবি করেন।  বিভিন্ন অঞ্চলে শতাব্দীর ব্যবধানের ফলে লোহানারা অনেকগুলি পৃথক সাংস্কৃতিক দলে বিভক্ত হয়ে পরেছেন। গুজরাটি লোহানা, সিন্ধি লোহানা এবং কচ্ছ লোহানাদের সংস্কৃতি, ভাষা, পেশা এবং সমাজের মধ্যে উল্লেখযোগ্য পার্থক্য রয়েছে।

## উৎপত্তি
ইতিহাসবিদ রিচার্ড বার্টনের মতে, লোহানদের উৎপত্তি পাঞ্জাবের মুলতান জেলার লোহানপুরে (বর্তমানে পাকিস্তানে)।  ম্যাথিউ এ. কুক রিচার্ডের মতবাদকে উল্লেখ করে বলেছেন যে লোহানাদের পাঞ্জাবি উৎসের তত্ত্ব তাদের বৈশিষ্ট্য, আচার-অনুষ্ঠান, এবং ধর্মীয় মতামতের পাশাপাশি তাদের ব্যবহৃত উপাধির ভিত্তিতে বিবেচিত হয়।  আন্দ্রে উইঙ্ক বলেছেন যে লোহানারা মূলত জাটদের একটি উপ-বিভাগ ছিল। 

জার্গেন শ্যাফ্লেচনারের মতে, পাঞ্জাবি খত্রী এবং লোহানাদের মধ্যে অনেক মিল রয়েছে। এরা উভয়েই তাদের সাধারণ ধর্মীয় আচার অনুষ্ঠানে সারস্বত ব্রাহ্মণদের পুরোহিত হিসাবে নিয়োগ করে। অনেক পাঞ্জাবি খত্রী এবং ভাটিয়াও লোহানাদের সাথে মিশে গিয়েছে বলে জানা যায়।   বেলুচিস্তানে উদ্ভূত সারস্বত ব্রাহ্মণরা খত্রী, লোহানা প্রভৃতি বর্ণের সাথে একটি সহজীবী সম্পর্ক তৈরি করে তাদের বর্ণের মর্যাদা বাড়ানোর চেষ্টা করেছিল। এর ফলে সারস্বত ব্রাহ্মণরাও উপকৃত হত। এই উদ্দেশ্যে, ব্রিটিশ রাজ যুগে কিছু ধর্মীয় গ্রন্থ রচিত হয়েছিল। 

সিন্ধি লোহানারা বৈশ্য বর্ণের অন্তর্গত হিসাবে বিবেচিত হয়। ব্রাহ্মণ এবং ভাটিয়া ছাড়া, সমস্ত সিন্ধি লোহানা বর্ণের অধীনে গোষ্ঠীভুক্ত। সমাজে এদের বৈশ্য হিসেবে শ্রেণীবদ্ধ করা হয়েছে। এরা ঐতিহ্যগতভাবে ব্যবসায়ী। তারা রামের বংশ থেকে এসেছে বলে তাদের বিশ্বাস। সেই ভিত্তিতে তারা নিজেদের ক্ষত্রিয় বলে দাবি করেন। তারা দাবি করে যে তারা রামায়ণের লবের বংশধর।শ্যাফ্লেচনারের মতে সিন্ধুর লোহানাদের মধ্যে এই দাবিটি বেশি প্রচলিত ছিল। সম্প্রদায়ের মধ্যে প্রচলিত একটি "পৌরাণিক-ঐতিহাসিক" কিংবদন্তি হল যে হিন্দু দেবতা বরুণ তাদের রক্ষা করার জন্য কিছু রাঠোর রাজপুতদের জন্য একটি লোহার দুর্গ তৈরি করেছিলেন। লোহানারা দাবি করেন যে দুর্গটি একুশ দিন পর "অদৃশ্য" হয়ে যায় এবং রাঠোরদের তখন "লোহানা" বলা হত। লোহানা শব্দটি দিয়ে "লোহার লোক" বোঝানো হয়।  

## তথ্যসূত্র

বিষয়শ্রেণী:গুজরাতি ব্যক্তি
একাডেমি পুরস্কার বিজয়ী চলচ্চিত্রের তালিকা

এটি **একাডেমি পুরস্কার বিজয়ী চলচ্চিত্রের তালিকা**।

যদি কোনো চলচ্চিত্র শ্রেষ্ঠ চলচ্চিত্র বিভাগে একাডেমি পুরস্কার জিতে থাকে, তাহলে তার ভুক্তি **গাঢ়বর্ণ** শিরোনামসহ একটি ছায়াময় পটভূমিতে তালিকাভুক্ত করা হয়।

প্রতিযোগীতামূলক অস্কারগুলি অ-প্রতিযোগীতামূলক অস্কার (যেমন সম্মানসূচক পুরস্কার, বিশেষ অর্জন পুরস্কার, জুভেনাইল পুরস্কার) থেকে আলাদা করা হয়; যেমন, অ-প্রতিযোগিতামূলক পুরস্কারে ভূষিত যে কোনো চলচ্চিত্র প্রতিযোগিতামূলক জয়ের সংখ্যার পাশে বন্ধনীতে দেখানো হয়েছে।

## পরিসংখ্যান
*১ মার্চ, ২০১৬-এর হিসাবে*

* সর্বমোট চলচ্চিত্র সংখ্যা: ১,২৩৯
* শ্রেষ্ঠ চলচ্চিত্র বিজয়ীদের সর্বমোট সংখ্যা: ৯০
* সর্বমোট পুরস্কার অনুষ্ঠানের সংখ্যা: ৯০
* একটি চলচ্চিত্রের সাথে যুক্ত পুরস্কারের সর্বমোট সংখ্যা: ১,৯৪৮ প্রতিযোগিতামূলক + ৪৬ সম্মানসূচক
* একটি চলচ্চিত্রের সাথে যুক্ত মনোনয়নের সর্বমোট সংখ্যা: ৪,৪০৩
* পুরস্কৃত অস্কার মূর্তিগুলির সর্বমোট সংখ্যা: ২,৮১০ প্রতিযোগিতামূলক + ৪৯ সম্মানসূচক = সর্বমোট ২,৮৫৯

## তথ্যসূত্র

## বহিঃসংযোগ

চলচ্চিত্র
বিষয়শ্রেণী:পুরস্কার অনুযায়ী চলচ্চিত্রের তালিকা
সুধাংশু ত্রিবেদী

**ডাঃ সুধাংশু ত্রিবেদী** (জন্ম: ২০ অক্টোবর ১৯৭০) একজন ভারতীয় রাজনীতিবিদ। ভারতীয় জনতা পার্টির একজন নেতা এবং উচ্চকক্ষ রাজ্যসভার সংসদ সদস্য। ত্রিবেদী ভারতীয় জনতা পার্টির সিনিয়র জাতীয় মুখপাত্র হিসেবে দায়িত্ব পালন করছেন।

## কর্মজীবন

ত্রিবেদী মেকানিক্যাল ইঞ্জিনিয়ারিংয়ে স্নাতকোত্তর করেছেন এবং মহাত্মা গান্ধী চিত্রকূট গ্রামোদয় বিশ্ববিদ্যালয় সহ কয়েকটি ভারতীয় বিশ্ববিদ্যালয়ে মেকানিক্যাল ইঞ্জিনিয়ারিং বিভাগে ফ্যাকাল্টি হিসেবে কাজ করেছেন । তিনি উত্তরপ্রদেশের প্রাক্তন মুখ্যমন্ত্রীর তথ্য উপদেষ্টা এবং প্রাক্তন বিজেপি জাতীয় সভাপতি রাজনাথ সিংয়ের রাজনৈতিক উপদেষ্টা হিসেবেও কাজ করেছেন ।

তিনি ভারতের জাতীয় নীতি, সমাজ এবং বিশেষ করে ভারতীয় জনতা পার্টির আদর্শগত দিকগুলির বিষয়ে একজন প্রবল বক্তা।

ত্রিবেদী উত্তরপ্রদেশের লখনউ থেকে এসেছেন। তিনি ইঞ্জিনিয়ারিং নিয়ে পড়াশোনা করেছেন এবং ড. এপিজে আব্দুল কালাম টেকনিক্যাল ইউনিভার্সিটি (পূর্বে ইউপি টেকনিক্যাল ইউনিভার্সিটি), লখনউ, উত্তরপ্রদেশ থেকে  পিএইচডি করেছেন।

তিনি ২০১৪ সালের ভারতীয় সাধারণ নির্বাচনে একটি ভূমিকা পালন করেছিলেন । তিনি মিডিয়া এবং কমিউনিকেশনের একটি মূল দলের অন্যতম সদস্য ছিলেন। ২০১৯ লোকসভা নির্বাচনে তিনি মিডিয়া ও সাহিত্য কমিটির সদস্য সহ বিজেপি রাজস্থানের সহ-ইনচার্জ ছিলেন। বর্তমানে তিনি বিজেপির জাতীয় মুখপাত্র।

## তথ্যসূত্র

বিষয়শ্রেণী:১৯৭৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় হিন্দু
বিষয়শ্রেণী:উত্তরপ্রদেশের রাজ্যসভা সদস্য
বিষয়শ্রেণী:উত্তরপ্রদেশের ভারতীয় জনতা পার্টির রাজনীতিবিদ
বিষয়শ্রেণী:১৯৭০-এ জন্ম
বিষয়শ্রেণী:লখনউয়ের রাজনীতিবিদ
লিচ্ছবি (গোষ্ঠী)

**লিচ্ছবি** ( মাগধী প্রাকৃত : ;) হলো উত্তর-পূর্ব ভারতীয় উপমহাদেশের একটি প্রাচীন ইন্দো-আর্য উপজাতি যাদের অস্তিত্ব লৌহ যুগ থেকে শাস্ত্রীয় যুগ পর্যন্ত ছিল বলে জানা যায়। লিচ্ছবি জনগনদের লিচ্ছবিক হিসাবেও অভিহিত করা হত। তাদের বাসভূ্মি বর্তমানে **লিচ্ছবি প্রজাতন্ত্র** নামে পরিচিত, যা বৃহত্তর ভাজ্জিকা দলগোষ্ঠীর নেতৃস্থানীয় রাজ্য ছিল।

## অবস্থান
লিচ্ছাবিকরা বৃজি জনপদের দক্ষিণ-পশ্চিম অংশে বাস করত বলে মনে করা হয়। এই অঞ্চলের সীমানা উত্তরে হিমালয় পর্বতমালা এবং পূর্ব, দক্ষিণ এবং পশ্চিমে মহানদী, গঙ্গা এবং সাদানিরা নদী দ্বারা  সুরক্ষিত ছিল। সাদানিরা নদী ছিল লিচ্ছাবিকদের পশ্চিম সীমানা এবং গঙ্গা নদী ছিল দক্ষিণে মগধ রাজ্যের সাথে তাদের সীমানা। লিচ্ছাবিকদের রাজধানী বৈশালী নগরে অবস্থিত ছিল। এই নগর লিচ্ছভির নেতৃত্বে বৃজির সদর দপ্তর হিসেবেও পরিচিত ছিল।
[ডান|থাম্ব|250x250পিক্সেল| রাজধানী শহর [বৈশালী (প্রাচীন শহর)|বৈশালীতে একটি অশোকস্তম্ভ সহ আনন্দ স্তূপ।]]

## নাম
লিচ্ছবি (  ) উপজাতীয় নামটি লিচ্ছা শব্দের  মাগধী প্রাকৃত থেকে উদ্ভূত। এর অর্থ " ভাল্লুক "। ভিন্নমতে লিচ্ছবি, লেচ্ছবি বা লিচ্ছাই এই সকল শব্দই সমার্থক । 

লিচ্ছবি নামের সংস্কৃত রূপটি রুক্সবী বা ঋক্ষবী ( ) থেকে এসেছে। ভাল্লুকের সংস্কৃত শব্দ হলো রুক্স বা  ঋক্ষ (), এবং এই শব্দ থেকেই লিচ্ছবি নামটির উৎপত্তি। নামের এই সংস্কৃত রূপটি সাধারণভাবে ব্যবহৃত হত না। সংস্কৃত এবং পালি উভয় শাস্ত্রেই এর পরিবর্তে মাগধী প্রাকৃত নাম লিচ্ছবি বেশি ব্যবহার করা হত। ভাল্লুকের নাম থেকে উদ্ভূত একটি উপজাতীয় নামের এই ব্যবহারের একটি টোটেমিক তাৎপর্য থাকতে পারে।

## ইতিহাস
### উৎপত্তি
বৃহত্তর মগধ সাংস্কৃতিক অঞ্চলের পূর্ব গাঙ্গেয় সমভূমিতে বসবাসকারী লিচ্ছাবিকরা ছিল একটি ইন্দো-আর্য উপজাতি। তারা মহা-বিদেহ রাজ্যের অঞ্চল জয় করে, এবং অস্থায়ীভাবে মিথিলার বৈদেহ রাজধানী দখল করে, যেখান থেকে তারা মহা-বিদেহ অঞ্চলের সর্বোত্তমভাবে পরিচালনা করত। প্রজাতন্ত্রী লিচ্ছাবিকদের দ্বারা মহা-বিদেহ দখলের পরিণতি এই হয় যে, পরবর্তীকালে অপেক্ষাকৃত শান্তিপূর্ণভাবেই দুর্বল হয়ে পড়া বিদেহ রাজতান্ত্রিক ব্যবস্থাকে উৎখাত করা হয় এবং একটি প্রজাতন্ত্রী ব্যবস্থা স্থাপন করা হয়।

## তথ্যসূত্র

বিষয়শ্রেণী:বিহারের ইতিহাস
বিষয়শ্রেণী:মিথিলা
বিষয়শ্রেণী:মহাজনপদ
ক্যালিফোর্নিয়ায় নারীদের ভোটাধিকার

**ক্যালিফোর্নিয়ায় নারীদের ভোটাধিকার** বলতে ক্যালিফোর্নিয়া অঙ্গরাজ্যে নারীদের ভোটাধিকারের জন্য রাজনৈতিক সংগ্রামকে বোঝায়। আন্দোলনটি ঊনবিংশ শতকে শুরু হয়েছিল এবং ১৯১১ সালের ১০ প্রস্তাব ৪ পাসের মাধ্যমে সফল হয়েছিল। এই আন্দোলনের সাথে জড়িত অনেক নারী ও পুরুষ জাতীয় ভোটাধিকার আন্দোলনে জাতীয় মার্কিন মহিলা ভোটাধিকার সমিতি ও ন্যাশনাল উইমেনস পার্টির মতো সংগঠনের সাথে রাজনৈতিকভাবে সক্রিয় ছিল।
## আন্দোলনের উৎপত্তি

ইতিহাসবিদ রোনাল্ড শ্যাফার ক্যালিফোর্নিয়ায় নারীদের ভোটাধিকার আন্দোলনকে "ধীরগতির নির্মাণ ও প্রাথমিক পরাজয়ের গল্প" হিসাবে উল্লেখ করেছেন। ১৮৬০-এর দশক থেকে, এই পশ্চিম অঙ্গরাজ্যে নারীদের ভোটাধিকারের জন্য অল্প সংখ্যক কর্মী সমবেত হতে শুরু করে। ১৮৬৮ সালে, বক্তা লরা ডি ফোর্স গর্ডন ও আনা ডিকিনসন নারীদের ভোটাধিকারের পক্ষে বক্তৃতা দেন। সুসান বি. অ্যান্টনি গর্ডনের প্রতি এতটাই মুগ্ধ হয়েছিলেন যে তাকে এই বলে উদ্ধৃত করা হয়েছিল, "আপনি কল্পনা করতে পারবেন না যে এমন একজন আন্তরিক, মহৎ তরুণীকে বাগ্মী শক্তির অধিকারী পেয়ে আমার আত্মা কতটা আনন্দিত হয়।" গর্ডন ছিলেন পশ্চিম উপকূলের একজন বিশিষ্ট বক্তা যিনি ১০০টিরও বেশি বক্তৃতা দিয়েছিলেন।

১৮৬৯ সালে, এমিলি পিট ও এলিজাবেথ টি. শেনক সান ফ্রান্সিসকোতে প্রথম প্রশান্ত মহাসাগরীয় উপকূল ভোটাধিকার বৈঠকের আয়োজন করেন। ক্যালিফোর্নিয়ায় ভোটাধিকার আন্দোলনের প্রথম দিকে পূর্ব উপকূলে পশ্চিমা ভোটাধিকারবাদী এবং জাতীয় ভোটাধিকার সংগঠকদের মধ্যে একটি বিস্তৃত সংযোগ ছিল। এলিজাবেথ ক্যাডি স্ট্যান্টন এলিজাবেথ টি. স্নেকের প্রতি মুগ্ধ হয়ে তাকে "উল্লেখযোগ্য চর্চা ও গবেষণার একজন নারী" বলে অভিহিত করেন।

## তথ্যসূত্র
রোড আইল্যান্ডে নারীদের ভোটাধিকার

এমনকি **রোড আইল্যান্ডে নারীদের ভোটাধিকার** এর প্রচেষ্টা শুরু হওয়ার আগেই, ডর বিদ্রোহের সময় নারীরা সমান পুরুষ ভোটাধিকারের জন্য লড়াই করছিল। নারীরা ডোরাইটের উদ্দেশ্যে অর্থ সংগ্রহ করেছিল, রাজনৈতিক পদক্ষেপ নিয়েছিল এবং নির্বাসনে থাকা বিদ্রোহের সদস্যদের অবহিত করেছিল। একজন বিলোপবাদী পলিনা রাইট ডেভিস নিউ ইংল্যান্ডে নারীদের অধিকার সম্মেলনে সভাপতিত্ব করেন ও অংশ নেন এবং পরে, এলিজাবেথ বাফাম চেসের সাথে ১৮৬৮ সালে রোড আইল্যান্ড উইমেনস সাফ্রেজ অ্যাসোসিয়েশন (রিবসা) প্রতিষ্ঠা করেন। এই দলটি নারীদের ভোটাধিকার প্রদানের জন্য রাজ্যের সংবিধানে একটি সংশোধনীর জন্য রোড আইল্যান্ড সাধারণ পরিষদের কাছে আবেদন করেছিল। বহু বছর ধরে রিবসা ছিল রোড আইল্যান্ডে নারীদের ভোটাধিকার প্রদানকারী প্রধান দল। ১৮৮৭ সালে একটি ভোটার গণভোটের জন্য অঙ্গরাজ্যের সংবিধানে একটি নারী ভোটাধিকার সংশোধনী আনা হয়েছিল। ১৮৮৭ সালের ৬ এপ্রিল ভোটটি সিদ্ধান্তমূলকভাবে নারীদের ভোটাধিকারের বিরুদ্ধে ছিল।

রোড আইল্যান্ডে মহিলাদের ভোটাধিকার প্রচেষ্টা বিপত্তি সত্ত্বেও লড়াই চালিয়ে যায়। ভোটাধিকার আন্দোলন আলভা বেলমন্টের কাছ থেকে আরও প্রচার লাভ করেছিল, যিনি ১৯০৯ সালে তার মার্বেল হাউস ম্যানশনে একটি ভালভাবে উপস্থিত বক্তৃতা অনুষ্ঠানের আয়োজন করেছিলেন। বেলমন্ট, যিনি অ্যালিস পলের কাজের জন্য অর্থায়ন করেছিলেন, রাষ্ট্রপতি উড্রো উইলসন এবং কংগ্রেসের কাছে একটি পিটিশন দেওয়ার জন্য ১৯১৫ সালের ক্রস-কান্ট্রি যাত্রা শুরু করতে সহায়তা করেছিলেন। পরিচালনা ও সেই যাত্রায় মেকানিক হিসাবে কাজ করছিল রোড আইল্যান্ডের দুই সুইডিশ-আমেরিকান ভোটাধিকারী। ১৯১৩ সালে, বার্থা জি হিগিন্সের অনুরোধে, রোড আইল্যান্ড ইউনিয়ন রঙিন নারী ক্লাব অঙ্গরাজ্যে নারীদের ভোটাধিকার সমর্থন করার জন্য বৃহত্তম নারী দলে পরিণত হয়। ১৯১৫ সালে ভোটাধিকার সমর্থক গভর্নর রবার্ট লিভিংস্টন বেকম্যান একটি রাষ্ট্রপতির ভোটাধিকার বিল পাস করার প্রচেষ্টা শুরু করতে সহায়তা করেছিলেন।
## তথ্যসূত্র

বিষয়শ্রেণী:রোড আইল্যান্ডের রাজনীতি
বিষয়শ্রেণী:ভোটাধিকার গণভোট
বিষয়শ্রেণী:রোড আইল্যান্ডে নারীদের ভোটাধিকার
নির্মল সাইনি

**নির্মল কৌর সাইনি** (৮ই অক্টোবর ১৯৩৮  ১৩ই জুন ২০২১) একজন ভারতীয় ভলিবল খেলোয়াড় এবং ভারতের মহিলা জাতীয় ভলিবল দলের অধিনায়ক ছিলেন। তিনি ক্রীড়াবিদ মিলখা সিংয়ের স্ত্রী এবং জীব মিলখা সিংয়ের মা ছিলেন।

## জীবনী
তিনি ১৯৩৮ সালের ৮ই অক্টোবর পাঞ্জাবের শেখুপুরায়  (বর্তমানে পাকিস্তানের অংশ) জন্মগ্রহণ করেন। তাঁর বাবার নাম ছিল চৌধুরী মেহর চাঁদ সাইনি। নির্মল রাজ্য দপ্তরে মহিলাদের জন্য ক্রীড়া নির্দেশক ছিলেন। তিনি ১৯৫৮ সালে পাঞ্জাব বিশ্ববিদ্যালয় থেকে রাষ্ট্রবিজ্ঞানে স্নাতকোত্তর ডিগ্রি অর্জন করেন।

## ব্যক্তিগত জীবন
১৯৫৬ সালে নির্মল শ্রীলঙ্কায় একটি প্রতিযোগিতায় ভারতীয় মহিলা ভলিবল দলের নেতৃত্বে ছিলেন। দৌড়বিদ মিলখা সিং সেখানে একটি প্রতিযোগিতায় অংশগ্রহণ করতে গিয়েছিলেন। সেখানে তাঁদের দেখা হয়েছিল। এর পরে নির্মল সাইনি মিলখা সিংকে বিয়ে করেছিলেন। তাঁদের ৩ কন্যা এবং ১ পুত্র হয়েছিল। পুত্রও একজন ক্রীড়াবিদ, যাঁর নাম জীব মিলখা সিং এবং তিনি হলেন একজন গলফ খেলোয়াড়। নির্মল চণ্ডীগড়ে থাকতেন। টাইগার হিলের যুদ্ধে মারা যাওয়া হাবিলদার বিক্রম সিংয়ের সাত বছরের ছেলেকে মিলখা দম্পতি ১৯৯৯ সালে দত্তক নেন।

তিনি ২০২১ সালের ১৩ই জুন তারিখে, ৮৫ বছর বয়সে মোহালিতে, কোভিড-১৯ আক্রান্ত হয়ে মারা যান; তাঁর স্বামী মিলখা সিংও এর পাঁচ দিন পরে একই ব্যধিতে আক্রান্ত হয়ে মারা যান। মৃত্যকালে পুত্র জীব মিলখা সিং এবং মার্কিন যুক্তরাষ্ট্রে কর্মরত ডাক্তার কন্যা মোনা সিং উপস্থিত ছিলেন।

## তথ্যসূত্র

বিষয়শ্রেণী:ভারতে কোভিড-১৯ বৈশ্বিক মহামারিতে মৃত্যু
বিষয়শ্রেণী:২০২১-এ মৃত্যু
বিষয়শ্রেণী:২০শ শতাব্দীর ভারতীয় ব্যক্তি
বিষয়শ্রেণী:২০শ শতাব্দীর ভারতীয় নারী
বিষয়শ্রেণী:১৯৩৮-এ জন্ম
বিষয়শ্রেণী:পাঞ্জাবি ব্যক্তি
বিষয়শ্রেণী:পাঞ্জাব, ভারতের নারী ক্রীড়াবিদ
গুইট জাতি

**গুইট'' মিজো জনজাতির লোকদের পূর্বপুরুষ হিসাবে পরিচিত।  বেশিরভাগ গুইট গোষ্ঠীর লোকেরা মিজো ভাষায় কথা বলে। এদের কেউ কেউ ''জোমি'' নামে পরিচিত। এছাড়াও কেউ কেউ ভারতে ''কুকি'' এবং মায়ানমার ( [[মিয়ানমার|বার্মা]] ) [[চিবুক|চিন]] নামেও পরিচিত। স্থানীয় উচ্চারণের উপর নির্ভর করে এদের বংশকে ভিন্নভাবেও ডাকা হত যেমন **এনগুইট**,  **ভুইট**,  এবং **গোয়েট**।   এদের **এনওয়াইট** ইত্যাদি নামেও অভিহিত করা হত।  তাদের দাবি অনুসারে, গুইট গোষ্ঠীকে ''নামপি'' নামে ডাকা হয়। নামপি শব্দটি একটি স্থানীয় উপভাষার অন্তর্গত। এই শব্দের মাধ্যমে অতীতে এই অঞ্চলের সম্ভ্রান্ত বা প্রধান বা প্রভাবশালী মানুষদের চিহ্নিত করা হত। 

**গুইট** নামটি তাদের এক বিশেষ পূর্বপুরুষের নাম থেকে প্রত্যক্ষভাবে উদ্ভুত যিনি ''গুইট দ্য গ্রেট'' নামে পরিচিত। প্রচলিত লোককথা অনুসারে যার রহস্যময় জন্ম সূর্যের সাথে সম্পর্কিত। সূর্যের সাথে তাদের এই সম্পর্ককে প্রতিফলিত করার জন্য (''নি গুই'' কথার অর্থ সূর্যের রশ্মি) তার জন্মের সময় তার পিতা সোংথু (এছাড়াও তিনি চাওংথু বা থাওংথু নামে পরিচিত) তাকে ''গুয়েট'' নাম দিয়েছিলেন।  তিনি আইসানের যুবরাজ নামেও পরিচিত। এই মহৎ জন্মের প্রসঙ্গে একটি স্থানীয় প্রবাদ প্রচারিত হয়েছিল যা এখনও এই অঞ্চলে পরিচিত। তার নাম থেকেই ''গুইট জাতির'' নামকরণ হয়েছে বলে জানা যায়।

== কিছু উল্লেখযোগ্য গুইট রাজপুত্র ==
গুইট রাজপুত্র **টন লুন** ''টন'' উৎসব উদযাপনকারী প্রথম ব্যক্তি হিসাবে পরিচিত। 

**নি গুই** একজন বিখ্যাত গুইট রাজপুত্র। মৌখিক লোককাথা থেকে জানা যায় যে তিনি গুইটদের বেশিরভাগ ঐতিহ্যবাহী আচার এবং সাংস্কৃতিক অনুশীলন (যেমন, উপনদী প্রণালী, উত্সব গান এবং গান, ধর্মীয়-সামাজিক উত্সব, সামাজিক পরিবার ব্যবস্থা ইত্যাদি) প্রণয়ন করেছেন। এদের মধ্যে কিছু উতসব ও আচার বর্তমান মায়ানমারের কিছু অঞ্চল এবং ভারতের মণিপুরের বর্তমান [[চূড়াচাঁদপুর জেলা|লামকা]] ( চুরাচাঁদপুর বা এমনকি [[চূড়াচাঁদপুর জেলা|নিউ লামকা]] ) এলাকায় এখনও প্রচলিত আছে। 

রাজপুত্র **গুই মাং আই''' সিমনুই (চিমনুই, চিনওয়ে) শহরে বিশেষ সমাবেশ ও উতসবের আয়োজন করেছিলেন। এই সমাবেশের ঐতিহাসিক অবশেষ এখনও টেডিম শহরের সাইজাং-এর নিকটবর্তী গ্রামে দেখতে পাওয়া যায়।  রাজপুত্র গুই মাং অনেক লোকসংগীত রচনা করেছিলেন বলেও জানা যায়। তিনি গুইট জাতির ইতিহাসে এক বিশিষ্ট ব্যাক্তি হিসাবে পরিচিত

## তথ্যসূত্র

বিষয়শ্রেণী:আসামের উপজাতি
বিষয়শ্রেণী:মিয়ানমারের জাতিগোষ্ঠী
বিষয়শ্রেণী:ত্রিপুরার জাতিগোষ্ঠী
বিষয়শ্রেণী:মণিপুরের জাতিগোষ্ঠী
বিষয়শ্রেণী:বাংলাদেশের জাতিগোষ্ঠী
বিষয়শ্রেণী:অপর্যালোচিত অনুবাদসহ পাতা
গুগল নেক্সাস

**গুগল নেক্সাস** হল ভোক্তা ইলেকট্রনিক ডিভাইসগুলির একটি বন্ধ লাইন যা অ্যান্ড্রয়েড অপারেটিং সিস্টেমে চলতো। গুগল এই ডিভাইসগুলির নকশা, বিকাশ, বিপণন এবং সমর্থন পরিচালনা করতো, তবে কিছু উন্নয়ন এবং সমস্ত উত্পাদন মূল যন্ত্রাংশ প্রস্তুতকারকদের (ওইএমএস) সাথে অংশীদারিত্বের মাধ্যমে পরিচালিত হতো। প্রধান স্মার্টফোন পণ্যের পাশাপাশি, লাইনটিতে ট্যাবলেট কম্পিউটার এবং স্ট্রিমিং মিডিয়া প্লেয়ারও অন্তর্ভুক্ত ছিল; নেক্সাস ২০১০ সালের জানুয়ারীতে শুরু হয়েছিল এবং অক্টোবর ২০১৬-এ শেষ হয়েছিল, গুগল পিক্সেল দ্বারা প্রতিস্থাপিত হয়েছিল।

## ডিভাইস

## আরো দেখুন
* অ্যান্ড্রয়েড ডেভ ফোন
* অ্যান্ড্রয়েড ওয়ান
* গুগল প্লে সংস্করণ
* ক্রোমবুক
* গুগল পণ্যের তালিকা

## তথ্যসূত্র

বিষয়শ্রেণী:ট্যাবলেট কম্পিউটার
বিষয়শ্রেণী:গুগল হার্ডওয়্যার
বিষয়শ্রেণী:অ্যান্ড্রয়েড (অপারেটিং সিস্টেম)
বিষয়শ্রেণী:ফ্ল্যাগশিপ স্মার্টফোনের লাইন
বিষয়শ্রেণী:গুগল নেক্সাস
বৃহদেবতা

**বৃহদেবতা** () হলো ছন্দোময় সংস্কৃত  রচনা, যা ঐতিহ্যগতভাবে শৌনক-এর সাথে যুক্ত। এটি ঋগ্বেদের স্বতন্ত্র সূক্তগুলিতে উপাসনা করা ঋগ্বৈদিক দেবতাদের বর্ধিত তালিকা। এটিতে সূক্তগুলির রচনা সম্পর্কিত পৌরাণিক কাহিনী ও কিংবদন্তিও রয়েছে।

## বিষয়বস্তু
রচনাটিতে আটটি অধ্যায় রয়েছে, বেশিরভাগ শ্লোকই অনুষ্টুভ ছন্দে লেখা, যদিও বেশ কিছু শ্লোক ত্রিষ্টুভ ছন্দেও রয়েছে। প্রতিটি অধ্যায়ে প্রায় ৩০টি বর্গ রয়েছে, প্রতিটিতে পাঁচটি পদ রয়েছে। সম্পূর্ণ প্রথম অধ্যায় এবং দ্বিতীয়টির পঁচিশটি বর্গকে আলিঙ্গন করে দীর্ঘ ভূমিকা দিয়ে পাঠ্যটি শুরু। দ্বিতীয় অধ্যায়ের ছাব্বিশতম বর্গ থেকে শুরু হওয়া পাঠের মূল অংশটি, বেশিরভাগ অংশে, ঋগ্বেদের স্তোত্র ও স্তবকের জন্য দেবতাদের, তাদের ধারাবাহিক ক্রমে, বর্ণনার সাথে সম্পর্কিত। এটিতে প্রায় চল্লিশটি কিংবদন্তি রয়েছে, যা বর্ণনা করা হয়েছে কোন পরিস্থিতিতে তারা যে স্তোত্রগুলি রচনা করেছিল তা ব্যাখ্যা করার জন্য। এই কিংবদন্তিগুলি পুরো পাঠ্যের প্রায় এক চতুর্থাংশ কভার করে। এই কিংবদন্তির কয়েকটি ঐতিহাসিকভাবে মহাভারতের সাথে যুক্ত।

## তথ্যসূত্র

## আরও পড়ুন
* Keith, A. B. (January 1906). "The Metre of the Brhaddevata". The Journal of the Royal Asiatic Society of Great Britain and Ireland. 38: 1–10. JSTOR 25210216. doi:10.1017/S0035869X00034006.

বিষয়শ্রেণী:সংস্কৃত গ্রন্থ
বিষয়শ্রেণী:ঋগ্বেদ
কার্তিক দীপোৎসব

ডান|থাম্ব|200x200পিক্সেল|কার্তিকা নক্ষত্রমণ্ডল
**কার্তিক দীপোৎসব** () হল একটি আলোর উৎসব, যা প্রধানত তামিল হিন্দুদের দ্বারা অধিক পালিত হয়। এটি কেরালা, অন্ধ্র প্রদেশ, তেলেঙ্গানা, কর্ণাটক, বাংলাদেশ ও শ্রীলঙ্কা অঞ্চলের বেশ জনপ্রিয়। প্রাচীন কাল থেকে তামিলকমে উদযাপিত হয়, কার্তিক মাসের পূর্ণিমা দিনে উৎসবটি অনুষ্ঠিত হয়, যাকে বলা হয় কার্তিক পূর্ণিমা বলা হয়। এটি গ্রেগরিয়ান বর্ষপঞ্জির নভেম্বর বা ডিসেম্বর মাসে অনুষ্ঠিত হয়।

কেরালায় এই উৎসবটি ত্রিকর্তিকা নামে পরিচিত, যা লক্ষ্মীর একটি রূপ চোট্টানিক্কারা ভগবতীর সম্মানে পালিত হয়। এটি তামিলনাড়ুর নীলগিরি জেলায় লক্ষাব্বা নামে পালিত হয়।

## ইতিহাস
২০০ খ্রিস্টপূর্বাব্দ থেকে ৩০০ খ্রিস্টাব্দের সঙ্গম সময়কালের আকানানুউ নামক একটি কবিতার বইয়ে উৎসবটির প্রথম  উল্লেখ পাওয়া যায়। পাঠ্যটিতে বলা হয়েছে যে তামিল ক্যালেন্ডারে কার্তিকাই মাসের পূর্ণিমায় কার্তিক পালিত হয় । এই সময়ের একজন প্রখ্যাত কবি অবভাইয়ার তার গানে উৎসবের কথায় উল্লেখ করেছেন। কার্তিকাই টিপাম হল তামিল জনগণের দ্বারা পালিত প্রাচীনতম উৎসবগুলির মধ্যে একটি। উৎসবটি সঙ্গম সাহিত্যে *আকানাটু* এবং অবভাইয়ারের কবিতার মতো উল্লেখ খুঁজে পায়। কার্তিকাইকে সঙ্গম সাহিত্যে *পেরুভিয়া* নামে উল্লেখ করা হয়েছে ।

## তথ্যসূত্র

## বহিঃসংযোগ

বিষয়শ্রেণী:হিন্দুদের পবিত্র দিন
বিষয়শ্রেণী:তামিল উৎসব
বিষয়শ্রেণী:তামিলনাড়ুর উৎসব
বিষয়শ্রেণী:এশিয়ার আতশবাজি অনুষ্ঠান
বিষয়শ্রেণী:নভেম্বর উদ্‌যাপন
বিষয়শ্রেণী:ডিসেম্বর উদ্‌যাপন
অনুক্রমণী

**অনুক্রমণী** () বা **অনুক্রমণীক** বৈদিক স্তোত্রগুলির লিপিবদ্ধ কাব্যিক ছন্দ, বিষয়বস্তু, এবং পদকর্তার ঐতিহ্যের পদ্ধতিগত সূচক।

## ঋগ্বেদে অনুক্রমণী
ঋগ্বেদের ছয়টি অনুক্রমণী শৌনককে চিহ্নিত করা হয়েছে: অনুবকনুক্রমণী, অর্শ্যনুক্রমণী, চন্দোনুক্রমণী, দেবতানুক্রমণী, পদনুক্রমণী ও সুক্তনুক্রমণী। অনুবকনুক্রমণী ব্যতীত, অন্যান্য অনুক্রমণীগুলো টিকে আছে শুধুমাত্র ষড়গুরুশিষ্যের লেখায় পাওয়া উদ্ধৃতিতে।

ঋগ্বেদের সবচেয়ে গুরুত্বপূর্ণ অনুক্রমণী কাত্যায়নের সর্বনুক্রমণী (আনুমানিক ২য় শতাব্দী খ্রিস্টপূর্বাব্দ), প্রথম শব্দ, শ্লোকের সংখ্যা, নাম ও পদকর্তাদের পরিবার (ঋষি), দেবতাদের নাম ও ছন্দের প্রতিটির জন্য ১,০২৮টি স্তোত্র লিপিবদ্ধ করে ঋগ্বেদ। ষড়গুরুশিষ্য (দ্বাদশ শতাব্দী) রচিত বেদর্থদীপিকা এই রচনার উল্লেখযোগ্য ভাষ্য।

ম্যানফ্রেড মায়ারহোফার (২০০৩) ৫৪৩টি অনুচ্ছেদ গণনা করে ঋগ্বেদ অনুক্রমণীতে থাকা ব্যক্তিগত নাম নিয়ে আলোচনা করেছেন। এই নামের ঐতিহ্যের বয়স ও সত্যতা সম্পর্কে পাণ্ডিত্যপূর্ণ মতামত সর্বসম্মত নয়।
মায়ারহোফার পরামর্শ দেন যে হারম্যান ওল্ডেনবার্গ (১৮৮৮) মূলত সঠিকভাবে অনুমান করেছিলেন:

২০১৪ সালের ঋগ্বেদের ইংরেজি অনুবাদে স্টেফানি ডব্লিউ জ্যামিসন এবং জোয়েল পি ব্রেরেটন আরেকটি দৃষ্টিভঙ্গি তুলে ধরেছেন:

## অন্যান্য বেদে অনুক্রমণী
অর্শ্য ব্রাহ্মণ হল সামবেদের প্রাচীনতম অনুক্রমণী, এটির কৌথুম শাখার অন্তর্গত। জৈমিনীয় অর্শ্য ব্রাহ্মণ হল তার জৈমিনীয় শাখার অন্তর্গত সামবেদের পরবর্তী অনুক্রমণী।

তৈত্তিরীয়সংহিতার অত্রেয়ী শাখা, চরয়ণীয় শাখা (মন্ত্রশাধ্যায় নামে পরিচিত) এবং কাত্যায়নে বর্ণিত বজনেয়িসংহিতার মধ্যনন্দিন শাখার অন্তর্গত যজুর্বেদের তিনটি অনুক্রমণী রয়েছে।

বৃহৎসর্বনুক্রমণী
এবং অথর্ববেদীয়পঞ্চপতলিক হল অথর্ববেদের অনুক্রমণী। বৃহৎসর্বনুক্রমণী হল ১০টি পাতালে অথর্ববেদসংহিতার সম্পূর্ণ সূচী।

## তথ্যসূত্র

### উৎস
* Manfred Mayrhofer, Die Personennamen in der Ṛgveda-Saṁhitā. Sicheres und Zweifelhaftes, Munich (2003).
* Hermann Oldenberg, Ueber die Liedverfasser des Rigveda. ZDMG 42 (1888) 199-247.

বিষয়শ্রেণী:বেদ
বিষয়শ্রেণী:ঋগ্বেদ